title: Komisijas Īstenošanas regula (ES) 2015/1490 (2015. gada 3. septembris) par atļauju lietot karvakrola, kanēļskābes aldehīda un Capsicum oleosveķu preparātu par barības piedevu gaļas cāļiem (atļaujas turētājs Pancosma France S.A.S.) (Dokuments attiecas uz EEZ)

text:
               4.9.2015

               LV

               Eiropas Savienības Oficiālais Vēstnesis

               L 231/4

         KOMISIJAS ĪSTENOŠANAS REGULA (ES) 2015/1490
   (2015. gada 3. septembris)
   par atļauju lietot karvakrola, kanēļskābes aldehīda un Capsicum oleosveķu preparātu par barības piedevu gaļas cāļiem (atļaujas turētājs Pancosma France S.A.S.)
   (Dokuments attiecas uz EEZ)
   EIROPAS KOMISIJA,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums atļaut izmantot karvakrola, kanēļskābes aldehīda un Capsicum oleosveķu preparātu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Minētais pieteikums attiecas uz atļauju lietot karvakrola, kanēļskābes aldehīda un Capsicum oleosveķu preparātu par gaļas cāļiem paredzētu barības piedevu, kas jāklasificē piedevu kategorijā “Zootehniskās piedevas”.

               (4)

               Eiropas Pārtikas nekaitīguma iestāde (“Iestāde”) 2015. gada 27. janvāra atzinumā (2) secināja, ka ar piedāvātajiem lietošanas nosacījumiem karvakrola, kanēļskābes aldehīda un Capsicum oleosveķu preparāts nelabvēlīgi neietekmē dzīvnieku veselību, cilvēka veselību vai vidi un ka tas var uzlabot barības patēriņa rādītāju gaļas cāļiem. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

               (5)

               Karvakrola, kanēļskābes aldehīda un Capsicum oleosveķu preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto preparātu būtu jāļauj izmantot atbilstīgi šīs regulas pielikumam.

               (6)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “Zootehniskās piedevas”, funkcionālajā grupā “Citas zootehniskās piedevas”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 3. septembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  EFSA Journal 2015; 13(2):4011.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  mg uz kg kompleksās barības ar mitruma saturu 12 %

                     Kategorija “Zootehniskās piedevas”. Funkcionālā grupa “Citas zootehniskās piedevas (zootehnisko parametru uzlabošana)”

                  4d11

                  Pancosma France S.A.S.

                  Karvakrola, kanēļskābes aldehīda un Capsicum oleosveķu preparāts

                     Piedevas sastāvs

                  Karvakrola, kanēļskābes aldehīda un Capsicum oleosveķu preparāts, kas satur:

                              —

                              4,6 %–5,3 % karvakrola

                              —

                              2,6 %–3,2 % kanēļskābes aldehīda

                              —

                              ne mazāk par 2 % Capsicum oleosveķu (ar kapsaicīna un dihidrokapsaicīna kopējo saturu 0,06 %–0,21 %)

                     Aktīvo vielu raksturojums

                              —

                              karvakrols (1) (tīrība vismaz 98 %)
                              C10H14O, CAS numurs: 499-75-2

                              —

                              kanēļskābes aldehīds (1) (tīrība vismaz 98 %)
                              C9H8O, CAS numurs: 104-55-2

                              —

                                 Capsicum oleosveķi ar kapsaicīna un dihidrokapsaicīna kopējo saturu vismaz 6 %–7 %

                     Analīzes metode
                      (2)

                  Karvakrola, kanēļskābes aldehīda, kapsaicīna un dihidrokapsaicīna kvantitatīvai noteikšanai barības piedevā:

                              —

                              gāzu hromatogrāfiju ar liesmas jonizācijas noteikšanu (GC-FID)

                  Gaļas cāļi

                  —

                  —

                  100

                              1.

                              Piedevas un premiksa lietošanas noteikumos norāda glabāšanas nosacījumus un noturību pret granulēšanos.

                              2.

                              Piedevu nedrīkst lietot kopā ar citiem karvakrola, kanēļskābes aldehīda, kapsaicīna un dihidrokapsaicīna avotiem.

                              3.

                              Drošības apsvērumi: lietošanas laikā jāizmanto elpceļu aizsarglīdzekļi, aizsargbrilles un cimdi.

                              4.

                              Mazākā ieteicamā deva: 100 mg uz kg kompleksās barības

                  2025. gada 24. septembris

         (1)  JECFA, Online Edition:
         Specifications for Flavourings. http://www.fao.org/ag/agn/jecfa-flav/index.html#T.

         (2)  Sīkāka informācija par analīzes metodēm atrodama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) Nr. 957/2013 ( 2013. gada 4. oktobris ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [ Bamberger Hörnla/Bamberger Hörnle/Bamberger Hörnchen (AĢIN)]

text:
               5.10.2013

               LV

               Eiropas Savienības Oficiālais Vēstnesis

               L 263/11

         KOMISIJAS ĪSTENOŠANAS REGULA (ES) Nr. 957/2013
   (2013. gada 4. oktobris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Bamberger Hörnla/Bamberger Hörnle/Bamberger Hörnchen (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr.1151/2012par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu
   tā kā:

               (1)

               Ar Regulu (ES) Nr. 1151/2012 ir atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).

               (2)

               Saskaņā ar Regulas (EK) Nr. 510/2006 6. panta 2. punktu Vācijas iesniegtais pieteikums, kurā lūgts reģistrēt nosaukumu "Bamberger Hörnla"/"Bamberger Hörnle"/"Bamberger Hörnchen", ir publicēts Eiropas Savienības Oficiālajā Vēstnesī
                   (3).

               (3)

               Apvienība "Arche Noah", kas atrodas Šilternā [Schiltern] (Austrija), saskaņā ar Regulas (EK) Nr. 510/2006 7. panta 1. punktu, ir paziņojusi, ka tā iebilst pret šā nosaukuma reģistrāciju. Saskaņā ar Regulas (EK) Nr. 510/2006 7. panta 3. punktu, Komisija tomēr minētos iebildumus ir atzinusi par nepieņemamiem, ņemot vērā to, ka tie bija iesniegti tieši Komisijai, tādējādi pārkāpjot iepriekš minētās regulas 7. panta 2. punkta otro daļu, kas nosaka, ka tie jānosūta ar kompetento valsts iestāžu starpniecību.

               (4)

               Tāpēc nosaukums "Bamberger Hörnla"/"Bamberger Hörnle"/"Bamberger Hörnchen" jāieraksta reģistrā,

         IR PIEŅĒMUSI ŠO REGULU.
   1. pants
   Regulas pielikumā minētais nosaukums ar šo tiek ierakstīts reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 4. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 343, 14.12.2012., 1. lpp.

      (2)  OV L 93, 31.3.2006., 12. lpp.

      (3)  OV C 283, 19.9.2012., 18. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.6. grupa.   Svaigi vai pārstrādāti augļi, dārzeņi un labība

      VĀCIJA

         Bamberger Hörnla/Bamberger Hörnle/Bamberger Hörnchen (AĢIN)


title: Komisijas Īstenošanas regula (ES) Nr. 50/2014 ( 2014. gada 20. janvāris ), ar kuru groza Īstenošanas regulu (ES) Nr. 170/2013, ar ko nosaka pārejas posma pasākumus cukura nozarē sakarā ar Horvātijas pievienošanos

text:
               21.1.2014

               LV

               Eiropas Savienības Oficiālais Vēstnesis

               L 16/11

      KOMISIJAS ĪSTENOŠANAS REGULA (ES) Nr. 50/2014
   (2014. gada 20. janvāris),
   ar kuru groza Īstenošanas regulu (ES) Nr. 170/2013, ar ko nosaka pārejas posma pasākumus cukura nozarē sakarā ar Horvātijas pievienošanos
   EIROPAS KOMISIJA,
   ņemot vērā Horvātijas Pievienošanās līgumu,
   ņemot vērā Horvātijas Pievienošanās aktu un jo īpaši tā 41. un 16. pantu saistībā ar tā IV pielikuma 3. iedaļas a) punkta 4. apakšpunktu,
   tā kā:

               (1)

               Komisijas Īstenošanas regulā (ES) Nr. 170/2013 (1) noteikti pārejas posma pasākumi cukura nozarē sakarā ar Horvātijas pievienošanos Savienībai. Minētās regulas II nodaļas 2. iedaļa attiecas uz tādu cukura pārpalikuma daudzumu noteikšanu un izņemšanu no tirgus, kas Horvātijā pieejami pievienošanās dienā. Konkrētāk, tajā noteikts termiņš, kādā šie cukura pārpalikuma daudzumi jānosaka un jāizņem no tirgus un kādā identificētajiem Horvātijas uzņēmējiem jāiesniedz apliecinājums par šo daudzumu izņemšanu no tirgus. Tajā arī noteikti atsauces periodi, kas jāizmanto, lai aprēķinātu maksājumus, kuri Horvātijai jāveic, ja cukura pārpalikuma daudzumi netiek izņemti no tirgus.

               (2)

               Ņemot vērā laiku, kas nepieciešams, lai rūpīgi izanalizētu Horvātijas sniegto informāciju un apspriestos ar šo dalībvalsti, kā arī lai nodrošinātu Īstenošanas regulas (ES) Nr. 170/2013 II nodaļas 2. iedaļas pareizu piemērošanu, ir jāpagarina minētajā īstenošanas regulā noteiktie termiņi, ciktāl tie attiecas uz cukura pārpalikuma daudzumu noteikšanu.

               (3)

               Tāpēc būtu attiecīgi jāgroza Īstenošanas regula (ES) Nr. 170/2013.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 170/2013 groza šādi:

               1)

               regulas 7. panta 1. punktā datumu “2014. gada 31. janvārim” aizstāj ar datumu “2014. gada 30. septembrim”;

               2)

               regulas 9. panta 1. punktā datumu “2014. gada 31. oktobrim” aizstāj ar datumu “2015. gada 30. jūnijam”;

               3)

               regulas 10. pantu groza šādi:

                           a)

                           datumu “2014. gada 31. oktobrim” aizstāj ar datumu “2015. gada 30. jūnijam”;

                           b)

                           datumu “2015. gada 30. jūnijā” aizstāj ar datumu “2016. gada 29. februārī”;

               4)

               regulas 11. pantu groza šādi:

                           a)

                           1. punktā datumu “2015. gada 31. janvārim” aizstāj ar datumu “2015. gada 30. septembrim”;

                           b)

                           2. punkta ceturtajā daļā datumu “2014. gada 31. oktobrim” aizstāj ar datumu “2015. gada 30. jūnijam”;

               5)

               regulas 12. pantu groza šādi:

                           a)

                           1. punktā datumu “2015. gada 28. februārim” aizstāj ar datumu “2015. gada 31. oktobrim”;

                           b)

                           2. punktu groza šādi:

                                       i)

                                       pirmajā daļā datumu “2014. gada 31. oktobrim” aizstāj ar datumu “2015. gada 30. jūnijam”;

                                       ii)

                                       otrajā daļā datumu “2015. gada 30. jūnijā” aizstāj ar datumu “2016. gada 29. februārī”;

                                       iii)

                                       trešajā daļā datumu “2015. gada 30. aprīlim” aizstāj ar datumu “2015. gada 31. decembrim”.

         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 20. janvārī

            Komisijas vārdā –

            priekšsēdētājs

         José Manuel BARROSO

      (1)  Komisijas 2013. gada 25. februāra Īstenošanas regula (ES) Nr. 170/2013, ar ko nosaka pārejas posma pasākumus cukura nozarē sakarā ar Horvātijas pievienošanos (OV L 55, 27.2.2013., 1. lpp.).


title: Komisijas Īstenošanas regula (ES) Nr. 76/2012 ( 2012. gada 30. janvāris ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [ Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (AĢIN)]

text:
               31.1.2012

               LV

               Eiropas Savienības Oficiālais Vēstnesis

               L 27/5

         KOMISIJAS ĪSTENOŠANAS REGULA (ES) Nr. 76/2012
   (2012. gada 30. janvāris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 6. panta 2. punkta pirmo daļu Vācijas iesniegtais pieteikums reģistrēt nosaukumu „Holsteiner Katenschinken / Holsteiner Schinken/ Holsteiner Katenrauchschinken/ Holsteiner Knochenschinken” ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums ir jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 30. janvārī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 93, 31.3.2006., 12. lpp.

      (2)  OV C 109, 8.4.2011., 6. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.2. grupa.   Gaļas produkti (termiski apstrādāti, sālīti, kūpināti u. c.)

      VĀCIJA

         Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (AĢIN)


title: Komisijas Īstenošanas regula (ES) Nr. 622/2011 ( 2011. gada 24. jūnijs ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               25.6.2011

               LV

               Eiropas Savienības Oficiālais Vēstnesis

               L 166/20

         KOMISIJAS ĪSTENOŠANAS REGULA (ES) Nr. 622/2011
   (2011. gada 24. jūnijs),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 25. jūnijā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 24. jūnijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  AR

                  23,1

                  MK

                  54,8

                  TR

                  73,2

                  ZZ

                  50,4

                  0707 00 05

                  TR

                  83,7

                  ZZ

                  83,7

                  0709 90 70

                  TR

                  97,5

                  ZZ

                  97,5

                  0805 50 10

                  AR

                  62,3

                  BR

                  40,6

                  TR

                  65,0

                  UY

                  65,6

                  ZA

                  110,3

                  ZZ

                  68,8

                  0808 10 80

                  AR

                  132,6

                  BR

                  78,0

                  CA

                  105,9

                  CL

                  99,5

                  CN

                  118,6

                  NZ

                  109,7

                  US

                  166,4

                  UY

                  91,7

                  ZA

                  92,9

                  ZZ

                  110,6

                  0809 10 00

                  AR

                  89,7

                  TR

                  241,9

                  ZZ

                  165,8

                  0809 20 95

                  TR

                  327,3

                  XS

                  382,4

                  ZZ

                  354,9

                  0809 30

                  EC

                  116,4

                  TR

                  179,1

                  ZZ

                  147,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) Nr. 235/2013 ( 2013. gada 15. marts ), ar kuru nosaka standartvērtības, kas izmantojamas, aprēķinot finansiālo kompensāciju un ar to saistīto avansu par zvejas produktiem, kuri izņemti no tirgus 2013. zvejas gadā

text:
               16.3.2013

               LV

               Eiropas Savienības Oficiālais Vēstnesis

               L 74/17

         KOMISIJAS ĪSTENOŠANAS REGULA (ES) Nr. 235/2013
   (2013. gada 15. marts),
   ar kuru nosaka standartvērtības, kas izmantojamas, aprēķinot finansiālo kompensāciju un ar to saistīto avansu par zvejas produktiem, kuri izņemti no tirgus 2013. zvejas gadā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1) un jo īpaši tās 21. panta 5. un 8. punktu,
   tā kā:

               (1)

               Regulā (EK) Nr. 104/2000 ir paredzēts izmaksāt finansiālu kompensāciju ražotāju organizācijām, kas konkrētos apstākļos izņem no tirgus minētās regulas I pielikuma A un B daļā uzskaitītos produktus. Attiecībā uz produktiem, kas nav paredzēti lietošanai pārtikā, šādas finansiālas kompensācijas apjoms būtu jāsamazina par standartvērtību.

               (2)

               Komisijas 2001. gada 19. decembra Regulā (EK) Nr. 2493/2001 par dažu no tirgus izņemtu zvejniecības produktu realizāciju (2) noteikts, kā realizējami no tirgus izņemtie produkti. Šādu produktu vērtība būtu jānosaka standarta līmenī katram no šiem realizācijas veidiem, ņemot vērā vidējos ieņēmumus, ko dažādās dalībvalstīs varētu gūt no šādas realizācijas.

               (3)

               Saskaņā ar 7. pantu Komisijas 2000. gada 15. novembra Regulā (EK) Nr. 2509/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz finansiālās kompensācijas piešķiršanu par atsevišķu zivsaimniecības produktu izņemšanu (3), īpaši noteikumi paredz, ka par finansiālās kompensācijas piešķiršanu atbildīgā iestāde ir jāinformē gadījumos, kad ražotāju organizācija vai viens no tās dalībniekiem laiž savus produktus pārdošanā dalībvalstī, kurā minētais dalībnieks nav atzīts. Minētā iestāde ir iestāde dalībvalstī, kurā ir atzīta attiecīgā ražotāju organizācija. Tāpēc atskaitāmajai standartvērtībai vajadzētu būt vērtībai, ko piemēro attiecīgajā dalībvalstī.

               (4)

               Tāda pati aprēķina metode būtu jāpiemēro arī Regulas (EK) Nr. 2509/2000 6. pantā paredzētā finansiālās kompensācijas avansa aprēķināšanā.

               (5)

               Lai netraucētu intervences sistēmas darbību 2013. gadā, šī regula būtu jāpiemēro ar atpakaļejošu spēku no 2013. gada 1. janvāra.

               (6)

               Šajā regulā paredzētie pasākumi ir saskaņā ar atzinumu, ko sniegusi ar Regulu (EK) Nr. 104/2000 izveidotā komiteja,

         IR PIEŅĒMUSI ŠO REGULU.
   1. pants
   Standartvērtības, ko 2013. zvejas gadā izmanto, lai aprēķinātu finansiālo kompensāciju un ar to saistīto avansu par zvejas produktiem, kurus no tirgus izņēmušas ražotāju organizācijas un kuri nav paredzēti lietošanai pārtikā, kā minēts Regulas (EK) Nr. 104/2000 21. panta 5. punktā, ir noteiktas šīs regulas pielikumā.
   2. pants
   Standartvērtība, kas jāatskaita no finansiālās kompensācijas un ar to saistītā avansa, ir tāda, kādu piemēro dalībvalstī, kurā ir atzīta attiecīgā ražotāju organizācija.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 15. martā

            Komisijas vārdā –

            priekšsēdētājs

         José Manuel BARROSO

      (1)  OV L 17, 21.1.2000., 22. lpp.

      (2)  OV L 337, 20.12.2001., 20. lpp.

      (3)  OV L 289, 16.11.2000., 11. lpp.

      PIELIKUMS

         Standartvērtības

                  No tirgus izņemto produktu izmantošana

                  EUR/t

            1.   Izmantošana pēc pārstrādes miltos (dzīvnieku barība)

                              a)

                                 Clupea harengus sugas siļķes un Scomber scombrus un Scomber japonicus sugas makreles:

                              —

                              Dānija un Zviedrija

                  50

                              —

                              Apvienotā Karaliste

                  50

                              —

                              citas dalībvalstis

                  15

                              —

                              Francija

                  2

                              b)

                                 Crangon crangon sugas garneles un ziemeļu garneles (Pandalus borealis):

                              —

                              Dānija un Zviedrija

                  0

                              —

                              citas dalībvalstis

                  10

                              c)

                              Citi produkti:

                              —

                              Dānija

                  40

                              —

                              Zviedrija, Portugāle un Īrija

                  15

                              —

                              Apvienotā Karaliste

                  15

                              —

                              citas dalībvalstis

                  1

            2.   Izmantošana svaigā vai konservētā veidā (dzīvnieku barība)

                              a)

                                 Sardina pilchardus sugas sardīnes un anšovi (Engraulis spp.):

                              —

                              visas dalībvalstis

                  5

                              b)

                              Citi produkti:

                              —

                              Zviedrija

                  0

                              —

                              Francija

                  20

                              —

                              citas dalībvalstis

                  30

            3.   Izmantošana ēsmai

                              —

                              Francija

                  55

                              —

                              citas dalībvalstis

                  15

                              4.

                              Izmantošana citiem mērķiem, izņemot dzīvnieku barībai

                  0


title: Komisijas Īstenošanas regula (ES) 2016/116 (2016. gada 28. janvāris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               29.1.2016

               LV

               Eiropas Savienības Oficiālais Vēstnesis

               L 23/57

         KOMISIJAS ĪSTENOŠANAS REGULA (ES) 2016/116
   (2016. gada 28. janvāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 28. janvārī

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  236,2

                  MA

                  82,1

                  TN

                  116,3

                  TR

                  87,7

                  ZZ

                  130,6

                  0707 00 05

                  MA

                  86,8

                  TR

                  158,2

                  ZZ

                  122,5

                  0709 93 10

                  MA

                  49,1

                  TR

                  161,3

                  ZZ

                  105,2

                  0805 10 20

                  EG

                  50,3

                  MA

                  61,6

                  TN

                  54,4

                  TR

                  60,6

                  ZZ

                  56,7

                  0805 20 10

                  IL

                  147,6

                  MA

                  82,6

                  ZZ

                  115,1

                  0805 20 30, 0805 20 50, 0805 20 70, 0805 20 90

                  IL

                  121,6

                  JM

                  154,6

                  MA

                  86,4

                  TR

                  94,9

                  ZZ

                  114,4

                  0805 50 10

                  TR

                  92,8

                  ZZ

                  92,8

                  0808 10 80

                  CL

                  88,0

                  US

                  160,6

                  ZZ

                  124,3

                  0808 30 90

                  CN

                  57,3

                  TR

                  200,0

                  ZA

                  84,4

                  ZZ

                  113,9

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 240/2011 ( 2011. gada 11. marts ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Fagioli Bianchi di Rotonda (ACVN))

text:
               12.3.2011

               LV

               Eiropas Savienības Oficiālais Vēstnesis

               L 66/13

         KOMISIJAS ĪSTENOŠANAS REGULA (ES) Nr. 240/2011
   (2011. gada 11. marts)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Fagioli Bianchi di Rotonda (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 6. panta 2. punkta pirmo daļu Itālijas iesniegtais pieteikums reģistrēt nosaukumu Fagioli Bianchi di Rotonda ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums ir jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 11. martā

            Komisijas un tās priekšsēdētāja vārdā –

            Komisijas loceklis

         Dacian CIOLOŞ

      (1)  OV L 93, 31.3.2006., 12. lpp.

      (2)  OV C 169, 29.6.2010., 12. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.6. grupa.   Svaigi vai pārstrādāti augļi, dārzeņi un labība

      ITĀLIJA

         Fagioli Bianchi di Rotonda (ACVN)


title: Komisijas Īstenošanas regula (ES) 2015/1394 (2015. gada 13. augusts), ar ko pēc atkārtotas absorbcijas izmeklēšanas saskaņā ar 12. pantu Padomes Regulā (EK) Nr. 1225/2009 groza Īstenošanas regulu (ES) Nr. 470/2014, kurā grozījumi izdarīti ar Īstenošanas regulu (ES) 2015/588, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes solārā stikla importam

text:
               14.8.2015

               LV

               Eiropas Savienības Oficiālais Vēstnesis

               L 215/42

         KOMISIJAS ĪSTENOŠANAS REGULA (ES) 2015/1394
   (2015. gada 13. augusts),
   ar ko pēc atkārtotas absorbcijas izmeklēšanas saskaņā ar 12. pantu Padomes Regulā (EK) Nr. 1225/2009 groza Īstenošanas regulu (ES) Nr. 470/2014, kurā grozījumi izdarīti ar Īstenošanas regulu (ES) 2015/588, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes solārā stikla importam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 12. panta 3. punktu,
   tā kā:
   A.   PROCEDŪRA

   1.   Sākotnējie pasākumi

               (1)

               Pašlaik spēkā esošie pasākumi (“sākotnējie pasākumi”) ir galīgais antidempinga maksājums, kas ar Komisijas Īstenošanas regulu (ES) Nr. 470/2014 (2) noteikts amplitūdā no 0,4 % līdz 36,1 %. Minētās regulas 1. panta 2. punkts tika grozīts ar Komisijas Īstenošanas regulu (ES) 2015/588 (3). Ar Komisijas Īstenošanas regulu (ES) Nr. 471/2014 (4) Komisija noteica arī kompensācijas maksājuma likmes, kas svārstās no 3,2 % līdz 17,1 %.

         2.   Atkārtotas absorbcijas izmeklēšanas pieprasījums

               (2)

               2014. gada 12. novembrī saskaņā ar pamatregulas 12. pantu tika iesniegts sākotnējo antidempinga pasākumu atkārtotas absorbcijas izmeklēšanas pieprasījums. Pieprasījumu iesniedza asociācija EU ProSun Glass (“pieprasījuma iesniedzējs”) to ražotāju vārdā, kuri pārstāv vairāk nekā 25 % no solārā stikla kopējā ražošanas apjoma Savienībā.

               (3)

               Pieprasījuma iesniedzējs sniedza pietiekamu informāciju, kas liecināja par to, ka pēc sākotnējās izmeklēšanas perioda un pirms un pēc sākotnējo pasākumu ieviešanas eksporta cenas ir pazeminājušās. Kā apgalvots, tā rezultātā ir palielinājusies dempinga starpība, un tādējādi tikusi vājināta paredzētā sākotnējo pasākumu koriģējošā ietekme. Turklāt pieprasījuma iesniedzējs sniedza pierādījumus tam, ka solārā stikla imports ir turpinājis ieplūst Savienībā ievērojamā apjomā.

               (4)

               Komisija ar Eiropas Savienības Oficiālajā Vēstnesī publicētu paziņojumu 2014. gada 19. decembrī paziņoja, ka tā saskaņā ar pamatregulas 12. pantu veiks atkārtotu absorbcijas izmeklēšanu par antidempinga pasākumiem, kas piemērojami Ķīnas Tautas Republikas (ĶTR) izcelsmes solārā stikla importam (5).

         3.   Personas, uz kurām attiecas atkārtotā izmeklēšana

               (5)

               Paziņojumā par procedūras atsākšanu Komisija aicināja ieinteresētās personas atsaukties, lai piedalītos izmeklēšanā. Turklāt Komisija par izmeklēšanas sākšanu konkrēti informēja pieprasījuma iesniedzēju, citus zināmos Savienības ražotājus, zināmos ražotājus eksportētājus ĶTR, importētājus, tirgotājus, lietotājus, piegādātājus un ĶTR iestādes un aicināja tos piedalīties.

               (6)

               Ieinteresētajām personām bija iespēja sniegt piezīmes par izmeklēšanas atsākšanu un pieprasīt, lai tās uzklausa Komisija un/vai tirdzniecības procedūru uzklausīšanas amatpersona. Pēc informācijas izpaušanas viena persona pieprasīja šādu uzklausīšanu Komisijā un varēja paust savu viedokli 2015. gada 23. jūnijā.

         4.   ĶTR ražotāju eksportētāju atlase

               (7)

               Paziņojumā par procedūras atsākšanu Komisija norādīja, ka tā varētu atlasīt ieinteresētās personas saskaņā ar pamatregulas 17. pantu.

               (8)

               Lai lemtu, vai ir vajadzīga atlase, un vajadzības gadījumā veidotu izlasi, Komisija aicināja visus ĶTR ražotājus eksportētājus sniegt paziņojumā par procedūras atsākšanu norādīto informāciju. Turklāt Komisija lūdza Ķīnas Tautas Republikas pārstāvniecībai Eiropas Savienībā apzināt citus tādus ražotājus eksportētājus, kas vēlētos piedalīties izmeklēšanā (ja tādi ir), un/vai ar tiem sazināties.

               (9)

               Pieci ĶTR ražotāji eksportētāji vai ražotāju eksportētāju grupas, kas šīs izmeklēšanas laikā pārstāv apmēram 70 % no kopējā ĶTR eksporta uz Savienību, sniedza pieprasīto informāciju un piekrita iekļaušanai izlasē. Saskaņā ar pamatregulas 17. panta 1. punktu Komisija izveidoja izlasi no divām uzņēmumu grupām, pamatojoties uz lielākajiem reprezentatīvajiem eksporta apjomiem uz Savienību, kurus atvēlētajā laikā varēja pienācīgi izmeklēt. Abas izraudzītās uzņēmumu grupas pārstāv vairāk nekā 60 % no kopējā ĶTR eksporta uz Savienību un 94 % no to uzņēmumu eksporta, kuri sadarbojās šajā izmeklēšanā.

               (10)

               Saskaņā ar pamatregulas 17. panta 2. punktu ar visiem zināmajiem attiecīgajiem ražotājiem eksportētājiem un attiecīgās valsts iestādēm notika apspriešanās par izlases veidošanu. Piezīmes netika iesniegtas. Tādēļ Komisija nolēma saglabāt ierosināto izlasi, kuru veido divas uzņēmumu grupas, un visas ieinteresētās personas tika attiecīgi informētas par galīgo izlasi.

               (11)

               Atlasītie solārā stikla ražotāji eksportētāji bija šādi:

                           —

                              Flat Solar Glass Group Co., Ltd (“Flat Glass Group”),

                           —

                              Xinyi PV Products (Anhui) Holdings (“Xinyi Group”).

         5.   Atbildes uz anketas jautājumiem

               (12)

               Komisija nosūtīja anketas abām izraudzītajām ĶTR ražotāju eksportētāju grupām un nesaistītajiem importētājiem, kā arī lietotājiem, kuri pieteicās termiņā, kas noteikts paziņojumā par procedūras atsākšanu.

               (13)

               Atbildes uz anketas jautājumiem tika saņemtas no diviem ĶTR ražotājiem eksportētājiem un trim nesaistītiem Savienības importētājiem/lietotājiem.

         6.   Pārbaudes apmeklējumi

               (14)

               Komisija ieguva un pārbaudīja visu informāciju, ko uzskatīja par nepieciešamu atkārtotajai izmeklēšanai. Saskaņā ar pamatregulas 16. pantu pārbaudes apmeklējumi tika veikti šādos uzņēmumos:

                           —

                              Flat Glass Group, Jiaxing, Zhejiang, ĶTR,

                           —

                              Xinyi Group, Wuhu, Anhui, ĶTR.

         7.   Informācijas izpaušana

               (15)

               Visām ieinteresētajām personām nosūtīja informācijas izpaušanas dokumentu, kurā ietvēra būtiskos faktus un apsvērumus, uz kuru pamata Komisija ierosināja grozīt galīgo antidempinga maksājumu attiecībā uz Ķīnas Tautas Republikas izcelsmes solāro stiklu. Visas ieinteresētās personas tika informētas par termiņu, kurā tās varēja sniegt piezīmes par izpausto informāciju.

               (16)

               Ieinteresēto personu sniegtās piezīmes tika izskatītas un attiecīgā gadījumā ņemtas vērā.

         8.   Izmeklēšanas periods

               (17)

               Absorbcijas izmeklēšanas periods (“AIP”), uz kuru attiecas šī atkārtotā izmeklēšana, bija no 2013. gada 1. decembra līdz 2014. gada 30. novembrim. Eksporta cenas AIP tika salīdzinātas ar eksporta cenām sākotnējās izmeklēšanas periodā, proti, no 2012. gada 1. janvāra līdz 31. decembrim (“SIP”), tajā izmeklēšanā, kuras rezultātā tika piemēroti sākotnējie pasākumi.

         B.   ATTIECĪGAIS RAŽOJUMS UN LĪDZĪGAIS RAŽOJUMS

               (18)

               Šajā izmeklēšanā izmeklējamais ražojums ir tāds pats kā sākotnējā izmeklēšanā un tiek definēts šādi: ĶTR izcelsmes solārais stikls, kas sastāv no rūdīta nātrija–kalcija lokšņu stikla, kura dzelzs saturs ir mazāks par 300 ppm, saules caurlaidība ir vairāk nekā 88 % (mērīta saskaņā ar AM1.5 300–2 500 nm), izturība pret karstumu ir līdz 250 °C (mērīta saskaņā ar EN 12150), izturība pret termisku šoku ir Δ 150 K (mērīta saskaņā ar EN 12150) un mehāniskā izturība ir 90 N/mm2 vai lielāka (mērīta saskaņā ar EN 1288-3) (“attiecīgais ražojums”) un ko patlaban klasificē ar KN kodu ex 7007 19 80.

               (19)

               Izmeklēšanā tika konstatēts, ka attiecīgajam ražojumam un ražojumam, ko ražo un pārdod ĶTR iekšzemes tirgū, ražojumam, ko ražo un pārdod iekšzemes tirgū Turcijā, kas bija analogā valsts sākotnējā izmeklēšanā, un ražojumam, ko Savienības ražošanas nozare ražo un pārdod Savienības tirgū, ir vienādas fizikālās, ķīmiskās un tehniskās pamatīpašības, kā arī pamatizmantojums. Tāpēc tie ir uzskatāmi par līdzīgiem ražojumiem pamatregulas 1. panta 4. punkta nozīmē.

         C.   KONSTATĒJUMI

               (20)

               Saskaņā ar pamatregulas 12. pantu atkārtotas absorbcijas izmeklēšanas mērķis ir noskaidrot, vai kopš sākotnējo pasākumu noteikšanas ĶTR izcelsmes solārā stikla eksporta cenas ir pazeminājušās un vai tālākpārdošanas cenas un turpmākās pārdošanas cenas Savienībā ir mainījušās nepietiekami. Ja tiek secināts, ka notikusi absorbcija, būtu jāaprēķina jauna dempinga starpība.

         1.   Eksporta cenu samazināšanās

               (21)

               Attiecīgā ražojuma eksports AIP tika veikts tieši nesaistītiem pircējiem ES.

               (22)

               Komisija salīdzināja abu atlasīto grupu cenas AIP pārdotajiem ražojuma veidiem ar cenām tiem pašiem ražojuma veidiem, kuri pārdoti SIP, un aprēķināja vidējo svērto absorbcijas līmeni abām grupām.

               (23)

               Sākotnējā izmeklēšanā atlasītie uzņēmumi galvenokārt eksportēja solāro stiklu bez pārklājuma un nelielos daudzumos ar pārklājumu. Tika konstatēts, ka sākotnējā izmeklēšanā vidējā pārdošanas cenu starpība ražojumiem bez pārklājuma un ar pārklājumu bija aptuveni 20 %. Tomēr kopš tā laika solāro paneļu ražošanas nozare visā pasaulē ir pārgājusi no stikla bez pārklājuma uz stiklu ar pārklājumu, jo tas ir efektīvāks ražojums. Mūsdienās stikls ar pārklājumu ir kļuvis par standartu, un solāro stiklu bez pārklājuma galvenokārt izmanto iekārtās vidē, kur ir nelabvēlīgi vai nesaudzīgi laika apstākļi. Šī attīstība atspoguļojas arī atlasīto ražotāju eksportētāju eksporta darbībā – to eksports ir diametrāli mainījies no solārā stikla bez pārklājuma uz solāro stiklu ar pārklājumu.

               (24)

               Salīdzinot eksporta cenas SIP un AIP, redzams, ka AIP eksportētā attiecīgā ražojuma cenas Flat Group ir samazinājušās vidēji par 17,6 % un Xinyi Group – par 30,4 %. Tādējādi absorbciju var konstatēt abām uzņēmumu grupām.

               (25)

               Saskaņā ar pamatregulas 12. panta 2. punktu importētājiem, lietotājiem un eksportētājiem tika dota iespēja iesniegt pierādījumus, kas pamatotu to, ka eksporta cenu pazemināšanās un tālākpārdošanas cenu nepietiekamas pārmaiņas Savienībā pēc antidempinga pasākumu noteikšanas notiek nevis sakarā ar antidempinga maksājuma absorbciju, bet citu iemeslu dēļ.

               (26)

               Kāds ražotājs eksportētājs apgalvoja (un to pašu atkārtoja pēc informācijas izpaušanas), ka eksporta cenu samazināšanos izraisīja nevis absorbcija, bet gan efektīvas ražošanas metodes, apjomradīti ietaupījumi un lielāka konkurence saistībā ar attiecīgo ražojumu. Tāpēc esot samazinājušās ražošanas izmaksas, kā arī eksporta cenas.

               (27)

               Komisija noraidīja minēto apgalvojumu. Šis apgalvojums attiecas uz ražošanas izmaksām, un to var ņemt vērā, tikai atkārtoti pārskatot normālo vērtību. Taču saskaņā ar pamatregulas 12. panta 5. punktu apgalvojumus par normālās vērtības izmaiņām ņem vērā tikai tad, ja Komisijai ir iesniegta pilnīga informācija par pārskatītajām normālajām vērtībām. Šajā gadījumā tā nav, jo neviena no atlasītajām uzņēmumu grupām nepieprasīja pārskatīt normālo vērtību, kā paredzēts pamatregulas 12. panta 5. punktā un minēts paziņojuma par procedūras atsākšanu 5.1.1. punkta a) apakšpunktā. Tādēļ ražošanas izmaksas AIP netika pārbaudītas, un izmeklēšana joprojām attiecas vienīgi uz eksporta cenu pārbaudi. Prasības par iespējamām izmaiņām ražošanas izmaksās un/vai normālajā vērtībā var izskatīt tikai starpposma pārskatīšanā saskaņā ar pamatregulas 11. panta 3. punktu.

               (28)

               Pēc informācijas izpaušanas kāds ražotājs eksportētājs apgalvoja, ka tā eksporta cenas nav samazinājušās vai vismaz ne tādā pašā apjomā kā atlasīto uzņēmumu eksporta cenas. Tas arī norādīja, ka abu atlasīto ĶTR eksportētāju šķietamais eksporta cenu samazinājums un to dempinga un kaitējuma starpības pārrēķināšana nevar būt par pamatu, lai pārvērtētu tā individuālo jauno antidempinga maksājumu. Tādēļ tas pieprasīja individuālu pārbaudi saskaņā ar pamatregulas 12. panta 2. punktu un 17. panta 3. punktu.

               (29)

               Komisija noraidīja minēto apgalvojumu. Šis ražotājs eksportētājs nesadarbojās šajā izmeklēšanā un paziņojumā par procedūras sākšanu noteiktajā termiņā nesniedza nepieciešamo informāciju. Saskaņā ar pamatregulas 12. panta 4. punktu atkārtotu izmeklēšanu veic paātrināti un parasti pabeidz sešu mēnešu laikā no atkārtotās izmeklēšanas sākuma datuma. Katrā ziņā šādas atkārtotas izmeklēšanas visos gadījumos pabeidz deviņu mēnešu laikā no atkārtotās izmeklēšanas sākšanas. Tādējādi individuāla pārbaude, kas pieprasīta tikai vēlākā procedūras posmā pēc informācijas izpaušanas, aizkavētu izmeklēšanas pabeigšanu noteiktajā termiņā.

               (30)

               Kāds importētājs/lietotājs apgalvoja, ka ES solārā stikla ražošanas nozarei nav pietiekamu īpaši augstas kvalitātes solārā stikla krājumu, lai apmierinātu ES saules enerģijas moduļu ražošanas nozares prasības, un tādējādi tas iebilda pret papildu pasākumu noteikšanu. Tas arī apgalvoja, ka papildu antidempinga pasākumi izraisīs pāreju uz saules enerģijas moduļu ražošanu ārpus ES.

               (31)

               Komisija noraidīja abus apgalvojumus. Pirmkārt, šie apgalvojumi attiecas uz Savienības interešu pārbaudi, ko absorbcijas atkārtotā izmeklēšanā neanalizē. Otrkārt, saskaņā ar tā atbildēm uz anketas jautājumiem lietotājs AIP varēja saņemt 100 % solārā stikla piegāžu no ES un trešo valstu solārā stikla ražotājiem. Tāpēc šis apgalvojums nebija pietiekami pamatots. Tas pats attiecas uz apgalvojumu, ka papildu pasākumu noteikšana liktu ES saules enerģijas moduļu ražotājiem uzticēt savu ražošanu ārpus ES esošiem ražotājiem. Šis scenārijs nešķiet ticams. Kā konstatēts sākotnējā izmeklēšanā, solārā stikla izmaksu daļa saules enerģijas moduļa ražošanas izmaksās ir ierobežota, proti, 6–8 %. Pasākumu palielinājums tādēļ tikai nedaudz ietekmēs kopējās saules enerģijas moduļu izmaksas, aptuveni 2–3 % apmērā.

         2.   Dempings

               (32)

               Konstatējot absorbciju abām uzņēmumu grupām, tika pārrēķinātas dempinga starpības.

         2.1.   Eksporta cenas

               (33)

               Atlasītie ražotāji eksportētāji visu pārdošanu veica tieši nesaistītiem pircējiem Savienībā. Tādēļ eksporta cenas saskaņā ar pamatregulas 2. panta 8. punktu noteica, pamatojoties uz cenām, kas faktiski samaksātas vai maksājamas par attiecīgo ražojumu.

         2.2.   Salīdzinājums

               (34)

               Komisija salīdzināja sākotnējā izmeklēšanā noteikto normālo vērtību un eksporta cenu EXW līmenī. Dempinga starpības tika noteiktas, salīdzinot atsevišķās atlasīto eksportētāju EXW cenas ar analogās valsts ražotāja iekšzemes pārdošanas cenām vai attiecīgā gadījumā ar salikto normālo vērtību.

               (35)

               Lai nodrošinātu godīgu normālās vērtības un eksporta cenas salīdzinājumu, saskaņā ar pamatregulas 2. panta 10. punktu tika izdarītas pienācīgas korekcijas, lai ņemtu vērā atšķirības, kas ietekmē cenas un to salīdzināmību.

               (36)

               Tādējādi tika veiktas korekcijas attiecībā uz transporta, jūras pārvadājumu un apdrošināšanas izmaksām, pārkraušanas, iekraušanas un papildu izmaksām, izvedmuitu un komisijas maksu visos gadījumos, kad bija skaidrs, ka tās ietekmē cenu salīdzināmību.

         2.3.   Dempinga starpība

               (37)

               Saskaņā ar pamatregulas 2. panta 11. un 12. punktu dempinga starpības atlasītajiem ražotājiem eksportētājiem noteica, salīdzinot SIP noteikto vidējo svērto salikto normālo vērtību katram līdzīgā ražojuma veidam Turcijā ar katra uzņēmuma vidējo svērto eksporta cenu AIP katram atbilstošajam attiecīgā ražojuma veidam, izsakot kā procentuālo daļu no CIF cenas pie Savienības robežas pirms nodokļu nomaksas.

               (38)

               Tādējādi Xinyi Group dempinga starpība pieauga no 83,1 % SIP laikā līdz 122,2 % AIP laikā, bet Flat Group – no 90,1 % līdz 122,4 %.

         3.   Kaitējuma novēršanas līmenis

               (39)

               Saskaņā ar mazākā maksājuma noteikumu pamatregulas 9. panta 4. punkta izpratnē un tāpēc, ka sākotnējie pasākumi tika noteikti, pamatojoties uz kaitējuma novēršanas līmeni, kaitējuma starpības tika pārrēķinātas.

               (40)

               Kaitējuma novēršanas līmenis tika noteikts, atlasīto ražotāju eksportētāju, kas sadarbojās, vidējo svērto importa cenu AIP salīdzinot ar atlasīto Savienības ražotāju SIP Savienības tirgū pārdotā līdzīgā ražojuma vidējo svērto cenu, kas neizraisa kaitējumu. Šā salīdzinājuma rezultātā iegūto starpību izteica procentos no vidējās svērtās importa CIF vērtības.

               (41)

               Pēc informācijas izpaušanas kāds ražotājs eksportētājs apšaubīja Komisijas izmantotās metodes precizitāti. Lai paskaidrotu savu apgalvojumu, ražotājs eksportētājs norādīja, ka pat tad, ja eksporta cenas AIP ir palikušas nemainīgas salīdzinājumā ar SIP, kaitējuma novēršanas līmenis ir palielinājies.

               (42)

               Komisija noraidīja minēto apgalvojumu. Ražotājs eksportētājs apstiprināja, ka tā eksporta cenas AIP ir samazinājušās. Tādējādi tika konstatēta absorbcija un līdz ar to ir jāpārrēķina dempinga un kaitējuma starpības.

               (43)

               Pamatojoties uz to, kaitējuma starpība Xinyi Group palielinājās no 39,3 % līdz 107,00 % un Flat Group – no 42,1 % līdz 112,5 %.

         D.   SECINĀJUMS

               (44)

               Pamatojoties uz iepriekš minētajiem faktiem un apsvērumiem, Komisija secināja, ka atlasītie ražotāji eksportētāji absorbēja spēkā esošo antidempinga maksājumu. Tādējādi antidempinga pasākumi, kas noteikti attiecībā uz ĶTR izcelsmes solārā stikla importu, būtu jāgroza saskaņā ar pamatregulas 12. panta 3. punktu.

      Pasākuma jaunais līmenis

               (45)

               Saskaņā ar mazākā maksājuma noteikumu pamatregulas 9. panta 4. punktā Komisija vispirms salīdzināja kaitējuma starpības ar dempinga starpībām. Maksājumu summa būtu jānosaka kaitējuma starpību līmenī. Tomēr saskaņā ar pamatregulas 12. panta 3. punkta pēdējo teikumu no jauna nosakāmā antidempinga maksājuma summa nepārsniedz divkāršu sākotnēji noteiktā maksājuma summu.

               (46)

               Tā kā šī izmeklēšana neietekmē antisubsidēšanas izmeklēšanu, jaunā antidempinga maksājuma noteikšanas nolūkos ir jāatskaita kompensācijas maksājums.

               (47)

               Tādējādi Flat Group jaunais antidempinga maksājums ir 71,4 % (t. i., divkārša pašlaik piemērojamā kaitējuma starpība (42,1 %) mīnus 12,8 % kompensācijas maksājums), bet Xinyi Group – 75,4 % (t. i., divkārša pašlaik piemērojamā kaitējuma starpība (39,3 %) mīnus 3,2 % kompensācijas maksājums).

               (48)

               Ņemot vērā Ķīnas ražotāju eksportētāju augsto sadarbības līmeni, maksājums “visiem pārējiem uzņēmumiem” tika noteikts līmenī, kas atbilst vislielākajam maksājumam, kurš nosakāms atlasītajiem uzņēmumiem vai uzņēmumiem, kas izmeklēšanā sadarbojās. Maksājums “visiem pārējiem uzņēmumiem” tiks piemērots tiem uzņēmumiem, kas nesadarbojās izmeklēšanā, izņemot uzņēmumus, kuri sadarbojās sākotnējā izmeklēšanā un kuriem piemēro individuālo maksājumu. To jaunā antidempinga maksājuma likme ir noteikta pašlaik piemērojamās kaitējuma starpības divkāršā apmērā, atskaitot piemērojamo kompensācijas maksājumu.

               (49)

               Neatlasītajiem uzņēmumiem, kas sadarbojās un ir uzskaitīti turpmākajā tabulā, dempinga un kaitējuma starpības aprēķināja kā vidējo svērto rādītāju no izlasē iekļauto uzņēmumu rādītājiem. Lai noteiktu jauno antidempinga maksājumu, divkāršā pašlaik piemērojamā kaitējuma starpība tika noteikta kā robežvērtība, no kuras atskaita piemērojamo kompensācijas maksājumu.

               (50)

               Kāds ražotājs eksportētājs, kas nesadarbojās, taču sadarbojās sākotnējā izmeklēšanā, apgalvoja, ka nav pietiekama juridiskā pamata, lai palielinātu tam spēkā esošo antidempinga maksājumu vai arī nav pietiekama juridiskā pamata noteikt tik lielu antidempinga maksājumu paaugstinājumu, kā to ierosinājusi Komisija.

               (51)

               Komisija noraidīja minēto apgalvojumu. Juridiskais pamats, lai grozītu spēkā esošos pasākumus, ir pamatregulas 12. panta 3. punkts, saskaņā ar kuru noteiktā antidempinga maksājuma summa nepārsniedz divkāršu sākotnēji uzliktā maksājuma summu. Šis ražotājs nesadarbojās šajā izmeklēšanā, un tādēļ tam parasti būtu jānosaka atlikušais maksājums. Tomēr saskaņā ar pamatregulas 12. panta 3. punktu, kā izklāstīts 48. apsvērumā, ražotājam jaunā antidempinga maksājuma likme ir noteikta divkāršas tam pašlaik piemērojamās kaitējuma starpības apmērā, atskaitot piemērojamo kompensācijas maksājumu.

               (52)

               Pārskatītā antidempinga maksājumu likme, ko piemēro neto cenai pirms nodokļu nomaksas ar piegādi līdz Savienības robežai, ir šāda:

                           Uzņēmums

                           Jaunā dempinga starpība

                           Jaunā kaitējuma starpība

                           Maksimālā robežasaskaņā ar pamatregulas 12. panta 3. punktu (skatīt 45. apsvērumu)

                           Kompensācijas maksājums
                           (nav mainīts)

                           Pārskatītaisgalīgais antidempinga maksājums

                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                           122,4 %

                           112,5 %

                           84,2 %

                           12,8 %

                           71,4 %

                           Xinyi PV Products (Anhui) Holdings Ltd

                           122,2 %

                           107,0 %

                           78,6 %

                           3,2 %

                           75,4 %

                           Zhejiang Hehe Photovoltaic Glass Technology Co., Ltd

                           122,4 %

                           112,5 %

                           52,4 %

                           17,1 %

                           35,3 %

                           Henan Yuhua New Material Co., Ltd

                           122,4 %

                           112,5 %

                           34,2 %

                           16,7 %

                           17,5 %

                           Wuxi Haida Safety Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Avic Sanxin Sol-Glass Co. Ltd and Avic (Hainan) Special Glass Material Co., Ltd

                           122,4 %

                           112,5 %

                           73 %

                           12,4 %

                           60,6 %

                           Dongguan CSG Solar Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Novatech Glass Co., Ltd

                           122,4 %

                           112,5 %

                           73 %

                           12,4 %

                           60,6 %

                           Pilkington Solar Taicang, Limited

                           122,4 %

                           112,0 %

                           73 %

                           12,4 %

                           60,6 %

                           Henan Ancai Hi-Tech Co., Ltd

                           122,4 %

                           112,5 %

                           73 %

                           17,1 %

                           55,9 %

                           Henan Succeed Photovoltaic Materials Corporation

                           122,4 %

                           112,5 %

                           73 %

                           17,1 %

                           55,9 %

                           Zibo Jinxing Glass Co., Ltd

                           122,4 %

                           112,5 %

                           73 %

                           17,1 %

                           55,9 %

                           Visi pārējie uzņēmumi

                           122,4 %

                           112,5 %

                           84,2 %

                           17,1 %

                           67,1 %

               (53)

               Šajā regulā paredzētie pasākumi ir saskaņā ar komitejas atzinumu, kas izveidota atbilstīgi Regulas (EK) Nr. 1225/2009 15. panta 1. punktam,

         IR PIEŅĒMUSI ŠO REGULU.
   1. pants
   1. panta 2. punktu Īstenošanas regulā (ES) Nr. 470/2014, kura grozīta ar Īstenošanas regulu (ES) 2015/588, aizstāj ar šādu:

      “2.   Galīgā antidempinga maksājuma likme, ko piemēro tādu 1. punktā minēto ražojumu neto cenai ar piegādi līdz Savienības robežai pirms nodokļu nomaksas, kurus ražojuši turpmākajā tabulā norādītie uzņēmumi, ir šāda:

                  Uzņēmums

                  Galīgais antidempinga maksājums

                     Taric papildu kods

                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                  71,4 %

                  B945

                  Xinyi PV Products (Anhui) Holdings Ltd

                  75,4 %

                  B943

                  Zhejiang Hehe Photovoltaic Glass Technology Co., Ltd

                  35,3 %

                  B944

                  Henan Yuhua New Material Co., Ltd

                  17,5 %

                  B946

                  Henan Ancai Hi-Tech Co., Ltd

                  55,9 %

                  B947

                  Henan Succeed Photovoltaic Materials Corporation

                  55,9 %

                  B948

                  Avic Sanxin Sol-Glass Co. Ltd and Avic (Hainan) Special Glass Material Co., Ltd

                  60,6 %

                  B949

                  Wuxi Haida Safety Glass Co., Ltd

                  60,6 %

                  B950

                  Dongguan CSG Solar Glass Co., Ltd

                  60,6 %

                  B951

                  Pilkington Solar Taicang, Limited

                  60,6 %

                  B952

                  Zibo Jinxing Glass Co., Ltd

                  55,9 %

                  B953

                  Novatech Glass Co., Ltd

                  60,6 %

                  B954

                  Visi pārējie uzņēmumi

                  67,1 %

                  B999”

   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2015. gada 13. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 22.12.2009., 51. lpp.

      (2)  Komisijas 2014. gada 13. maija Īstenošanas regula (ES) Nr. 470/2014, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes solārā stikla importam (OV L 142, 14.5.2014., 1. lpp.).

      (3)  Komisijas 2015. gada 14. aprīļa Īstenošanas regula (ES) 2015/588, ar kuru groza Īstenošanas regulu (ES) Nr. 470/2014, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes solārā stikla importam (OV L 98, 15.4.2015., 6. lpp.).

      (4)  Komisijas 2014. gada 13. maija Īstenošanas regula (ES) Nr. 471/2014, ar ko nosaka galīgos kompensācijas maksājumus Ķīnas Tautas Republikas izcelsmes solārā stikla importam (OV L 142, 14.5.2014., 23. lpp.).

      (5)  OV C 457, 19.12.2014., 9. lpp.


title: Komisijas Īstenošanas regula (ES) 2015/265 ( 2015. gada 18. februāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               19.2.2015

               LV

               Eiropas Savienības Oficiālais Vēstnesis

               L 45/13

         KOMISIJAS ĪSTENOŠANAS REGULA (ES) 2015/265
   (2015. gada 18. februāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 18. februārī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  116,3

                  IL

                  80,8

                  MA

                  83,7

                  TR

                  107,8

                  ZZ

                  97,2

                  0707 00 05

                  EG

                  191,6

                  TR

                  185,9

                  ZZ

                  188,8

                  0709 93 10

                  MA

                  194,7

                  TR

                  222,2

                  ZZ

                  208,5

                  0805 10 20

                  EG

                  57,9

                  IL

                  70,0

                  MA

                  48,5

                  TN

                  49,9

                  TR

                  68,9

                  ZZ

                  59,0

                  0805 20 10

                  IL

                  132,4

                  MA

                  105,8

                  ZZ

                  119,1

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  147,0

                  JM

                  118,8

                  MA

                  116,4

                  TR

                  74,7

                  US

                  129,6

                  ZZ

                  113,3

                  0805 50 10

                  EG

                  41,2

                  TR

                  55,8

                  ZZ

                  48,5

                  0808 10 80

                  BR

                  68,9

                  CL

                  94,8

                  US

                  171,0

                  ZZ

                  111,6

                  0808 30 90

                  CL

                  180,7

                  CN

                  72,3

                  ZA

                  91,0

                  ZZ

                  114,7

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 841/2012 ( 2012. gada 18. septembris ) par atļauju lietot Lactobacillus plantarum (NCIMB 41028) un Lactobacillus plantarum (NCIMB 30148) kā barības piedevas visām dzīvnieku sugām  Dokuments attiecas uz EEZ

text:
               19.9.2012

               LV

               Eiropas Savienības Oficiālais Vēstnesis

               L 252/17

         KOMISIJAS ĪSTENOŠANAS REGULA (ES) Nr. 841/2012
   (2012. gada 18. septembris)
   par atļauju lietot Lactobacillus plantarum (NCIMB 41028) un Lactobacillus plantarum (NCIMB 30148) kā barības piedevas visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Regulas (EK) Nr. 1831/2003 10. panta 7. punktā saistībā ar 10. panta 1. līdz 4. punktu ir izklāstīti konkrēti noteikumi, lai novērtētu lopbarības līdzekļus, ko minētās regulas spēkā stāšanās dienā Savienībā izmantoja kā skābbarības piedevas.

               (2)

               Saskaņā ar Regulas (EK) Nr. 1831/2003 10. panta 1. punkta b) apakšpunktu un minētās regulas 7. pantu mikroorganismus Lactobacillus plantarum (NCIMB 41028) un Lactobacillus plantarum (NCIMB 30148) iekļāva Kopienas lopbarības piedevu reģistrā kā esošus lopbarības līdzekļus, kas ietilpst funkcionālajā grupā “skābbarības piedevas” un lietojami visām dzīvnieku sugām.

               (3)

               Saskaņā ar Regulas (EK) Nr. 1831/2003 10. panta 2. punktu un saistībā ar minētās regulas 7. pantu tika iesniegti pieteikumi, lai saņemtu atļauju mikroorganismus Lactobacillus plantarum (NCIMB 41028) un Lactobacillus plantarum (NCIMB 30148) lietot kā pārtikas piedevas visām dzīvnieku sugām un klasificētu minētās piedevas kategorijā “tehnoloģiskās piedevas” un funkcionālajā grupā “skābbarības piedevas”. Pieteikumiem bija pievienotas Regulas (EK) Nr. 1831/2003 7. panta 3. punktā paredzētās ziņas un dokumenti.

               (4)

               Pieteikumi attiecas uz atļauju lietot mikroorganismus Lactobacillus plantarum (NCIMB 41028) un Lactobacillus plantarum (NCIMB 30148) kā barības piedevas visām dzīvnieku sugām un paredz to klasificēt piedevu kategorijā “tehnoloģiskās piedevas”.

               (5)

               Eiropas Pārtikas nekaitīguma iestāde (“Iestāde”) 2011. gada 13. decembra atzinumā (2) secināja, ka mikroorganismiem Lactobacillus plantarum (NCIMB 41028) un Lactobacillus plantarum (NCIMB 30148) ieteiktajos lietošanas apstākļos nav nelabvēlīgas ietekmes uz dzīvnieku veselību, cilvēku veselību vai vidi un ka minētie mikroorganismi var uzlabot skābbarības ražošanu no zāles lopbarības, pagarinot sausnas uzglabāšanu un samazinot proteīnu zudumu. Iestāde arī pārbaudīja ziņojumu par barībā lietoto barības piedevu analīzes metodi, ko iesniegusi ar Regulu (EK) Nr. 1831/2003 izveidotā references laboratorija.

               (6)

               Mikroorganismu Lactobacillus plantarum (NCIMB 41028) un Lactobacillus plantarum (NCIMB 30148) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šos mikroorganismus būtu jāļauj lietot atbilstīgi šīs regulas pielikumam.

               (7)

               Tā kā mikroorganismu Lactobacillus plantarum (NCIMB 41028) un Lactobacillus plantarum (NCIMB 30148) atļaujas nosacījumos ir ieviestas izmaiņas un nepastāv tieša un tūlītēja ietekme uz drošību, pirms atļaujas piešķiršanas būtu jāparedz pietiekami ilgs laiks, lai ieinteresētās personas sagatavotos jauno prasību izpildei saistībā ar atļaujas piešķiršanu. Turklāt ir lietderīgi noteikt pārejas periodu, lai atbrīvotos no esošiem minēto mikroorganismu un to saturošas barības krājumiem.

               (8)

               Uzņēmumiem ir nesamērīgi sarežģīti vairākkārt un bieži pielāgot marķējumu barībai, kuras sastāvā ir dažādas piedevas, kam secīgi piešķirtas atļaujas saskaņā ar Regulas (EK) Nr. 1831/2003 10. panta 2. punktā noteikto procedūru un attiecībā uz kurām jāievēro jauni marķējuma noteikumi. Tādēļ ir lietderīgi samazināt uzņēmumu administratīvo slogu, nodrošinot laikposmu vienmērīgai marķējuma pārveidošanai.

               (9)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   I pielikumā norādītos mikroorganismus, kas iekļauti barības piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts lietot kā dzīvnieku barības piedevas saskaņā ar minētajā pielikumā izklāstītajiem nosacījumiem.
   2. pants
   II pielikumā norādītos mikroorganismus, kas iekļauti barības piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts lietot kā dzīvnieku barības piedevas saskaņā ar minētajā pielikumā izklāstītajiem nosacījumiem.
   3. pants
   Marķējuma prasības
   Barību, kuras sastāvā ir 1. pantā un 2. pantā minētie mikroorganismi, marķē saskaņā ar šo regulu vēlākais līdz 2013. gada 19. maijam.
   Tomēr 1. pantā un 2. pantā minētos mikroorganismus saturošu barību, kas marķēta saskaņā ar iepriekšējiem atļaujas piešķiršanas nosacījumiem pirms 2013. gada 19. maija, var turpināt laist tirgū, līdz krājumi beidzas.
   4. pants
   Pārejas pasākumi
   Šīs regulas spēkā stāšanās dienā esošus 1. pantā un 2. pantā minēto mikroorganismu un tos saturošas barības krājumus var turpināt laist tirgū un lietot atbilstīgi iepriekšējiem atļaujas piešķiršanas nosacījumiem, līdz šie krājumi beidzas.
   5. pants
   Šī regula stājas spēkā 2012. gada 19. novembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 18. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  EFSA Journal 2012; 10(1):2529.

      I PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV/kg svaiga materiāla

                     Tehnoloģisko piedevu kategorija. Funkcionālā grupa: skābbarības piedevas

                  1k20713

                  —

                     Lactobacillus plantarum

                  (NCIMB 41028)

                                 Piedevas sastāvs

                              Preparāts Lactobacillus plantarum NCIMB 41028, kas satur vismaz 7 × 1010 KVV/g piedevas

                                 Aktīvās vielas raksturojums

                                 Lactobacillus plantarum NCIMB 41028

                                 Analīzes metode
                                  (1)

                                          Skaitīšana barības piedevā: Petri trauciņa un uztriepuma metode (EN 15787)

                                          Identifikācija: pulsējošā lauka gela elektroforēze (PFGE)

                  Visas dzīvnieku sugas

                  —

                  —

                  —

                              1.

                              Piedevas un premiksa lietošanas noteikumos norāda glabāšanas temperatūru un glabāšanas laiku.

                              2.

                              Piedevas minimālā deva, ja to neizmanto kā skābbarības piedevu kopā ar citiem mikroorganismiem: 1 × 109 KVV/kg svaiga materiāla.

                              3.

                              Drošības apsvērumi: rīkojoties ar piedevu, ieteicams izmantot elpceļu aizsarglīdzekļus un cimdus.

                  2022. gada 19. novembris

         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.

      II PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV/kg svaiga materiāla

                     Tehnoloģisko piedevu kategorija. Funkcionālā grupa: skābbarības piedevas

                  1k20714

                  —

                     Lactobacillus plantarum

                  (NCIMB 30148)

                                 Piedevas sastāvs

                              Preparāts Lactobacillus plantarum NCIMB 30148, kas satur vismaz 7 × 1010 KVV/g piedevas

                                 Aktīvās vielas raksturojums

                                 Lactobacillus plantarum NCIMB 30148

                                 Analīzes metode
                                  (1)

                                          Skaitīšana barības piedevā: Petri trauciņa un uztriepuma metode (EN 15787)

                                          Identifikācija: pulsējošā lauka gela elektroforēze (PFGE)

                  Visas dzīvnieku sugas

                  —

                  —

                  —

                              1.

                              Piedevas un premiksa lietošanas noteikumos norāda glabāšanas temperatūru un glabāšanas laiku.

                              2.

                              Piedevas minimālā deva, ja to neizmanto kā skābbarības piedevu kopā ar citiem mikroorganismiem: 1 × 109 KVV/kg svaiga materiāla.

                              3.

                              Drošības apsvērumi: rīkojoties ar piedevu, ieteicams izmantot elpceļu aizsarglīdzekļus un cimdus.

                  2022. gada 19. novembris

         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) 2015/2032 (2015. gada 13. novembris), ar ko groza Īstenošanas regulu (ES) 2015/1089 attiecībā uz maksimālajiem budžeta apjomiem 2015. gadam, kas piemērojami dažām tiešā atbalsta shēmām Apvienotajā Karalistē

text:
               14.11.2015

               LV

               Eiropas Savienības Oficiālais Vēstnesis

               L 298/6

         KOMISIJAS ĪSTENOŠANAS REGULA (ES) 2015/2032
   (2015. gada 13. novembris),
   ar ko groza Īstenošanas regulu (ES) 2015/1089 attiecībā uz maksimālajiem budžeta apjomiem 2015. gadam, kas piemērojami dažām tiešā atbalsta shēmām Apvienotajā Karalistē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (1), un jo īpaši tās 22. panta 1. punktu, 42. panta 2. punktu un 51. panta 4. punktu,
   tā kā:

               (1)

               Komisijas Īstenošanas regulā (ES) 2015/1089 (2) noteikts valsts gada maksimālais apjoms par attiecīgajiem tiešo maksājumu pasākumiem 2015. gadā.

               (2)

               Apvienotajā Karalistē tiesību akti, ar kuriem īsteno Savienības noteikumus par tiešajiem maksājumiem, Velsā tika atcelti ar valsts tiesas izdotu rīkojumu. Tā rezultātā Apvienotā Karaliste pieņēma jaunus lēmumus par tiešo maksājumu īstenošanu Velsā un paziņoja Komisijai. Lai gan Apvienotajai Karalistei jānodrošina, ka šajos jaunajos lēmumos tiek ievērots piemērojamais tiesiskais regulējums un Savienības tiesību aktu vispārīgie principi, ir lietderīgi šos jaunos lēmumus ņemt vērā. Konkrētāk, tā kā šie jaunie lēmumi ietekmē Apvienotās Karalistes pamata maksājuma shēmas un maksājuma gados jaunajiem lauksaimniekiem valsts gada maksimālo apjomu 2015. gadam aprēķinu, ir lietderīgi attiecīgi grozīt šos maksimālos apjomus. Turklāt, pamatojoties uz minētajiem lēmumiem, ir lietderīgi noteikt Apvienotajai Karalistei paredzētā pārdalošā maksājuma maksimālo apjomu 2015. gadam.

               (3)

               Tādēļ Īstenošanas regula (ES) 2015/1089 būtu attiecīgi jāgroza.

               (4)

               Attiecībā uz 2015. gadu Regulā (ES) Nr. 1307/2013 paredzēto tiešā atbalsta shēmu īstenošana sākās 2015. gada 1. janvārī. Lai nodrošinātu saskaņotību starp minētās regulas piemērojamību 2015. pieprasījumu gadam un attiecīgo maksimālo budžeta apjomu piemērojamību, šī regula būtu jāpiemēro no tā paša datuma.

               (5)

               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) 2015/1089
   Īstenošanas regulas (ES) 2015/1089 pielikumu groza saskaņā ar šīs regulas pielikumu.
   2. pants
   Stāšanās spēkā un piemērošana
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 13. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 608. lpp.

      (2)  Komisijas 2015. gada 6. jūlija Īstenošanas regula (ES) 2015/1089, ar ko nosaka maksimālos budžeta apjomus 2015. gadam attiecībā uz dažām tiešā atbalsta shēmām, kas paredzētas Eiropas Parlamenta un Padomes Regulā (ES) Nr. 1307/2013, un nosaka atmīnētās zemes apstrādei paredzēto īpašo rezervju daļu Horvātijai (OV L 176, 6.7.2015., 29. lpp.).

      PIELIKUMS
      Īstenošanas regulas (ES) 2015/1089 pielikumu groza šādi:

                  1)

                  I punktā ierakstu attiecībā uz Apvienoto Karalisti aizstāj ar šādu:

                              “Apvienotā Karaliste

                              2 100 795”

                  2)

                  III punktam pievieno šādu ierakstu attiecībā uz Apvienoto Karalisti:

                              “Apvienotā Karaliste

                              16 134”

                  3)

                  VI punktā ierakstu attiecībā uz Apvienoto Karalisti aizstāj ar šādu:

                              “Apvienotā Karaliste

                              51 798”


title: Komisijas Īstenošanas regula (ES) Nr. 1079/2014 ( 2014. gada 14. oktobris ), ar kuru attiecībā uz ELGF 2015. grāmatvedības gadu nosaka procentu likmes, kas jāpiemēro, aprēķinot finansiālās izmaksas intervences pasākumiem, kuros ietilpst krājumu iepirkšana, uzglabāšana un realizācija

text:
               15.10.2014

               LV

               Eiropas Savienības Oficiālais Vēstnesis

               L 297/7

         KOMISIJAS ĪSTENOŠANAS REGULA (ES) Nr. 1079/2014
   (2014. gada 14. oktobris),
   ar kuru attiecībā uz ELGF 2015. grāmatvedības gadu nosaka procentu likmes, kas jāpiemēro, aprēķinot finansiālās izmaksas intervences pasākumiem, kuros ietilpst krājumu iepirkšana, uzglabāšana un realizācija
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 20. panta 1. un 4. punktu,
   apspriedusies ar Lauksaimniecības fondu komiteju,
   tā kā:

               (1)

               Komisijas Deleģētās regulas (ES) Nr. 906/2014 (2) 3. panta 1. punkta a) apakšpunktā noteikts, ka finansiālās izmaksas par līdzekļiem, ko dalībvalstis mobilizējušas, lai iepirktu produktus, jānosaka saskaņā ar minētās regulas I pielikumā noteiktajām aprēķina metodēm.

               (2)

               Deleģētās regulas (ES) Nr. 906/2014 I pielikuma I.1. punktā noteikts, ka attiecīgās finansiālās izmaksas ir aprēķināmas, pamatojoties uz vienotu procentu likmi, ko Savienībai katra grāmatvedības gada sākumā nosaka Komisija. Šī procentu likme atbilst vidējām 3 mēnešu un 12 mēnešu Euribor nākotnes procentu likmēm, kas reģistrētas sešos mēnešos pirms dalībvalstu paziņojuma, kā paredzēts minētā pielikuma I.2. punkta pirmajā daļā, attiecībā viena trešdaļa pret divām trešdaļām.

               (3)

               Turklāt saskaņā ar Deleģētās regulas (ES) Nr. 906/2014 I pielikuma I.2. punkta otro daļu, ja dalībvalsts neiesniedz paziņojumu saskaņā ar minētā punkta pirmajā daļā norādīto formu un termiņiem, uzskata, ka piemērojamā likme, ko šī dalībvalsts ir uzņēmusies, ir 0 %. Ja dalībvalsts paziņo, ka tai nav radušās ar procentu likmēm saistītās izmaksas, jo attiecīgajā atsauces periodā tai lauksaimniecības produktu intervences krājumos nebija, Komisija nosaka šo procentu likmi saskaņā ar minētā punkta trešo daļu.

               (4)

               Saskaņā ar Deleģētās regulas (ES) Nr. 906/2014 I pielikuma I.3. punktu procentu likmi, kas noteikta, pamatojoties uz minētā pielikuma I.2. punktu, salīdzina ar vienoto procentu likmi, kas noteikta, pamatojoties uz minētā pielikuma I.1. punktu. Katrai dalībvalstij piemēro zemāko no šīm divām procentu likmēm.

               (5)

               Ievērojot to, ka nebija lauksaimniecības produktu, kas nodoti valsts intervences krājumos sešu mēnešu atsauces periodā no 2014. gada marta līdz augustam, dalībvalstīm nav jāiesniedz paziņojumi saskaņā ar Deleģētās regulas (ES) Nr. 906/2014 I pielikuma I.2. punkta pirmo daļu.

               (6)

               Procentu likmes, kas jāpiemēro attiecībā uz ELGF 2015. grāmatvedības gadu, būtu jānosaka, ņemot vērā šos dažādos faktorus,

         IR PIEŅĒMUSI ŠO REGULU.
   1. pants
   Attiecībā uz izdevumiem, kas dalībvalstīm rodas kā finansiālās izmaksas par līdzekļu mobilizēšanu intervences produktu iegādei un kas attiecināmi uz Eiropas Lauksaimniecības garantiju fonda (ELGF) 2015. grāmatvedības gadu, Deleģētās regulas (ES) Nr. 906/2014 I pielikumā paredzētās procentu likmes, piemērojot saskaņā ar minētās regulas 3. panta 1. punkta a) apakšpunktu, nosaka vienotas 0,4 % likmes apmērā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2014. gada 1. oktobra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 14. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 347, 20.12.2013., 549. lpp.

      (2)  Komisijas 2014. gada 11. marta Deleģētā regula (ES) Nr. 906/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz valsts intervences izdevumiem (OV L 255, 28.8.2014., 1. lpp.).